**Μάθημα 2ον – Ασύγχρονη διδασκαλία**

**Ιστορία στο Τμήμα Α2**

Βασικά σημεία του μαθήματος:

* Στο σημερινό μάθημα μάθαμε να χωρίζουμε την Ιστορία του ανθρώπου σε Προϊστορία και Ιστορία. Τονίσαμε ότι βασικό κριτήριο για να κάνουμε αυτό τον διαχωρισμό είναι η ανακάλυψη της γραφής.
* Προϊστορία είναι η περίοδος από την εμφάνιση του ανθρώπου στη γη μέχρι την ανακάλυψη της γραφής. (Αυτό το υπογραμμίσαμε και στο βιβλίο μας στη σελίδα 5.)
* Στη συνέχεια εξηγήσαμε ότι η Προϊστορία χωρίζεται σε άλλες δύο μεγάλες περιόδους:

1. την Εποχή του Λίθου (λίθος=πέτρα)
2. και την Εποχή του χαλκού

* Διευκρινίσαμε ότι η Προϊστορία χωρίζεται έτσι βάσει των υλικών που χρησιμοποιούσαν οι άνθρωποι.
* Η Εποχή του Λίθου χωρίζεται σε 2 μικρότερες εποχές:

1. την Παλαιολιθική
2. και τη Νεολιθική

* Ακολούθως, παρατηρήσαμε βλέποντας εικόνες στο pp ότι ο άνθρωπος δεν είχε πάντα την ίδια μορφή που έχει σήμερα. Οι επιστήμονες αποφάσισαν βάσει των μελετών που έκαναν σε ανθρώπινα οστά ότι ο άνθρωπος πέρασε μέσα από 4 στάδια εξέλιξης.

Έτσι μπορέσαμε να συμπληρώσουμε τον πίνακα του φύλλου εργασίας (σελ. 1).

|  |  |  |  |
| --- | --- | --- | --- |
| Ικανός άνθρωπος  **«homo habilis»** | Όρθιος άνθρωπος  **«homo erectus»** | Σοφός άνθρωπος  **«homo sapiens»** | Σοφότατος άνθρωπος  **«hopo sapiens sapiens»** |
| **Ζει ομαδικά και κατασκευάζει εργαλεία** | **Βελτιώνει την κατασκευή εργαλείων και ανακαλύπτει τη φωτιά** | **Διαθέτει μέγεθος εγκεφάλου μεγαλύτερο και θάβει τους νεκρούς του** | **Επινοεί την τέχνη κι εξαπλώνεται σε ολόκληρο τον κόσμο** |

**Τέλος, είπαμε ότι οι άνθρωποι της Παλαιολιθικής Εποχής μετακινούνταν συνεχώς και ζούσαν σε σπήλαια.**

Ερώτηση για το σπίτι:

Με βάση ποιο κριτήριο πιστεύετε ότι οι επιστήμονες χώρισαν την Προϊστορία σε δύο περιόδους;

Σημείωση:

Έχει τοποθετηθεί σε φάκελο το φύλλο εργασίας, το οποίο μπορούν να παραλάβουν οι γονείς από τη Γραμματεία του Σχολείου.